सहारा न्यूज के कोलकाता ब्यूरो प्रभारी दीपक सान्याल ने कहा कि साहित्य की लच्छेदार भाषा और राजभाषा की जटिल भाषा के बरअक्स मीडिया जिस भाषा का इस्तेमाल करता है वह जनता की अपनी भाषा का ही स्वरूप होता है। मीडिया में सीधी बात का ज्यादा महत्त्व है और उसी में उसकी सार्थकता भी है। उन्होंने कहा कि मीडिया से बच्चे सीधे प्रभावित होते हैं इसलिए मीडिया को यह ध्यान देना चाहिए कि वह जो प्रसारित कर रहा है उसका बच्चों पर क्या प्रभाव पड़ेगा। उन्होंने हिन्दी को राष्ट्रीय अस्मिता के साथ जोड़ा।